โรงเรียนอุดรพิชัยรักษ์พิทยา

โรงเรียนอุดรพิชัยรักษ์พิทยา เป็นโรงเรียนแบบสหศึกษา สังกัดกรมสามัญศึกษา กระทรวงศึกษาธิการ ระดับมัธยมศึกษาขนาดใหญ่พิเศษ โรงเรียนอุดรพิชัยรักษ์พิทยาเปิดสอนในระดับชั้นมัธยมศึกษาตอนต้น (ม.1-3) มีห้องเรียนพิเศษ 3 โครงการคือ ห้องเรียนพิเศษสควท., ห้องเรียนพิเศษ pre cadet, ห้องเรียนพิเศษ IEP. และตอนปลาย (ม.4-6) แผนการเรียนในระดับชั้นมัธยมปลายมีทั้งหมด 3 แผนการเรียน ได้แก่ แผน 1 สควท. (ส่งเสริมคณิตศาสตร์-วิทยาศาสตร์), แผน 2 โปรแกรมการเรียนวิชาคณิตศาสตร์และภาษาอังกฤษ และแผน 3 โปรแกรมการเรียนวิชาภาษาต่างประเทศ ภาษาอังกฤษ และภาษาจีน รวมถึงวิชาเลือกเสรีสำหรับภาษาที่ 3 เช่น จีน, เกาหลี และญี่ปุ่น โรงเรียนตั้งอยู่บนถนน อุดรธานี - หนองบัวลำภู ตรงข้ามกับ ท่าอากาศยานนานาชาติอุดรธานี อำเภอเมืองอุดรธานี จังหวัดอุดรธานี

**ประวัติ**
โรงเรียนอุดรพิชัยรักษ์พิทยา เป็นโรงเรียนแบบสหศึกษา สังกัดกรมสามัญศึกษา กระทรวงศึกษาธิการ ก่อตั้งเมื่อปีการศึกษา 2525 โดยรับนักเรียนชาย - หญิงเข้าเรียนครั้งแรกจำนวน 262 คน จัดห้องเรียน 6 ห้อง ในระยะแรกที่เปิดทำการสอนนั้น โดยเปิดเป็นสาขาของโรงเรียนอุดรพิทยานุกูล มีชื่อเรียกอย่างไม่เป็นทางการว่า "โรงเรียนอุดรพิทยานุกูล 2" ใช้อาคารเรียนของโรงเรียนบ้านหมากแข้ง ซึ่งตั้งอยู่ที่ถนนศรีสุข อำเภอเมือง จังหวัดอุดรธานี เป็นที่ทำการโดยได้รับความกรุณาจากนายอำนวย อุเทศ ศึกษาธิการเขตเขตการศึกษา 9 นายอิศรา จรัณยานนท์ ศึกษาธิการจังหวัด นายสนิทพงษ์ นวลมณี ผู้อำนวยการโรงเรียนอุดรพิทยานุกูล และนางวัฒนา พิธรัตน์ ผู้อำนวยการโรงเรียนบ้านหมากแข้ง ได้เป็นกำลังสำคัญในการผลักดันแสวงหาที่ดินเพื่อก่อตั้งเป็นโรงเรียนอย่างเต็มกำลังความสามารถ จนในที่สุดก็ได้รับความอนุเคราะห์จาก พันตำรวจโทพิชัย สุนทรสัจบูลย์ (ยศขณะนั้นตำแหน่งรองผู้กำกับการตำรวจภูธรจังหวัดนครราชสีมา) บริจาคที่ดินจำนวน 30 ไร่ 1 งาน 84 ตารางวา เพื่อประโยชน์ในการศึกษา จนกรมสามัญได้ประกาศตั้งเป็นโรงเรียนมัธยมแห่งใหม่ เมื่อวันที่ 9 มีนาคม พ.ศ. 2526 ถือเป็นโรงเรียนประจำจังหวัดแห่งที่ 4 ของจังหวัดอุดรธานี เพื่อเป็นเกียรติแก่ผู้บริจาคที่ดินและคุณตาของท่านคือ ร้อยตำรวจเอก ขุนรักษ์นิกร ตราชู จึงตั้งชื่อโรงเรียนว่า โรงเรียนอุดรพิชัยรักษ์พิทยา และในวันที่ 1 สิงหาคม พ.ศ. 2526 ได้ย้ายมาทำการเรียนการสอนในสถานที่ปัจจุบัน ซึ่งตั้งอยู่ตำบลหมากแข้ง อำเภอเมือง จังหวัดอุดรธานี
ด้านหลังอาคารเรียนหลังที่ 2

**อาคารภายในโรงเรียน == 
อาคารภายในโรงเรียนมีทั้งหมด 9 อาคาร แบ่งเป็น
*อาคารเรียน 5 หลัง
*อาคารอเนกประสงค์ 4 หลัง
*บ้านพักครู 4 หลัง
*บ้านพักภารโรง 2 หลัง
*เรือนเพาะชำ 1 หลัง

**อาคารเรียน 1**
 ชั้น 1 ห้องโสตทัศนศึกษา, ห้องเกียรติยศ, ห้องพักครูกิจกรรม, ห้องศิลปะ, ห้องสหกรณ์- ชั้น 2 ห้องพักครูสังคมศึกษา, ศูนย์พัฒนาวิชาชีพครู, ห้องเรียนทั่วไป 2 ห้อง, ห้องพักครูภาษาไทย- ชั้น 3 ห้องสำนักงานกลุ่มสาระการเรียนรู้คณิตศาสตร์ จำนวน 2 ห้อง, ห้องเรียนทั่วไป 6 ห้อง

**อาคารเรียน 2=== - ชั้น 1 ห้องเรียนโครงการวิทยาศาสตร์ ห้องปฏิบัติการเคมี จำนวน 1 ห้อง, ห้องปฏิบัติการฟิสิกส์ จำนวน 1 ห้อง, ห้องเรียนทั่วไป 6 ห้อง- ชั้น 2 ห้องเรียนโคงการ วิทยาศาสตร์ Resource Center จำนวน 1 ห้อง, ห้องเรียนวิทยาศาสตร์ จำนวน 5 ห้อง, ห้องสำนักงานกลุ่มสาระการเรียนรู้วิทยาศาสตร์ จำนวน 2 ห้อง- ชั้น 3 ห้องเรียนโครงการ วิทยาศาสตร์ ห้องดาราศาสตร์ จำนวน 1 ห้อง, ห้องพระพุทธศาสนา จำนวน 1 ห้อง, ห้องเรียนทั่วไป 6 ห้อง

**อาคารเรียน 3 ===   - ชั้น 1 ห้องกิจการนักเรียน จำนวน 1 ห้อง, ห้องเรียนพิเศษ Pre cadet 4 ห้อง, ห้องเรียนทั่วไป 1 ห้อง, ห้องนาฏศิลป์ 1 จำนวน 1 ห้อง- ชั้น 2 ห้องงานแนะแนว จำนวน 1 ห้อง, ห้องเรียนทั่วไป 7 ห้อง- ชั้น 3 ห้องนาฏศิลป์ 2 จำนวน 1 ห้อง, ห้องเรียนทั่วไป 7 ห้อง

**อาคารเรียน 4===  - ชั้น 1 ห้องพยาบาล จำนวน 1 ห้อง, ห้องสมุด,ห้องเรียนทั่วไป 3 ห้อง- ชั้น 2 ห้องเรียนทั่วไป 7 ห้อง, ห้องสำนักงานกลุ่มสาระวิชาภาษาต่างประเทศ- ชั้น 3 ห้องเรียนทั่วไป 8 ห้อง

**อาคารเรียน 5**
ชั้น 1 ห้องพักผู้อำนวยการ, กลุ่มบริหารวิชาการ, ห้องประชุมเล็ก, กลุ่มบริหารงานบุคคล, กลุ่มบริหารงบประมาณ, กลุ่มบริหารทั่วไป
*ชั้น 2 ห้องพักครูคอมพิวเตอร์ 1 ห้อง, ห้องคอมพิวเตอร์ 4 ห้อง, ห้องเรียนทั่วไป 3 ห้อง, ห้องน้ำ
*ชั้น 3 ห้องเรียนทั่วไป 7 ห้อง, ห้องปฏิบัติการ 1 ห้อง
*ชั้น 4 ห้องเรียนทั่วไป 3 ห้อง, ห้องเรียนพิเศษวิทย์-คณิต 3 ห้อง, ห้องปฏิบัติการ 1ห้อง

**หอประชุม (100 ปี อุดรธานี)**
 ชั้น 1 โรงอาหาร- ชั้น 2 หอประชุม 100 ปี อุดรธานี

**อาคารเรียนคหกรรม===   - ชั้น 1 ห้องเรียนทั่วไปสำหรับ การคหกรรม

**อาคารเรียนเกษตรกรรม**
 ชั้น 1 ห้องเรียนทั่วไปสำหรับการเกษตร

**อาคารเรียนช่างฝีมือ**
 ชั้น 1 ห้องเรียนทั่วไป 2 ห้อง- ชั้น 2 ห้องเรียนทั่วไป 2 ห้อง

**อาคารอเนกประสงค์**
 ชั้น 1 ห้องประชุม, ลานบาสเกตบอล

**รายนามผู้บริหาร**
# นายสังวาลย์ ไชยช่วย (2526-2532)
# นายองอาจ วุฒิเสน (2532-2535)
# ร.ต. ดร.สมภพ พันธุมโน (2535-2541)
# นายสงบ ผลินยศ (2541-2548)
# นางสาวนิวรณ์ สุทธิบุญ (2548-2553)
# นายวัชรินทร์ ศรีบุรินทร์ (2553-2555)
# ดร.วันชัย วิเศษโพธิศรี (2555-2556)
# ว่าที่ร้อยตรี บรรจง มูลตรีแก้ว (2556-2561)
# นายสาสน์ลิขิตชัย พลไธสง (2561-2564)

**อ้างอิง**

**แหล่งข้อมูลอื่น**
  เว็บไซต์โรงเรียนอุดรพิชัยรักษ์พิทยา date=2012-04-17 
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาอุดรธานี
หมวดหมู่:โรงเรียนในอำเภอเมืองอุดรธานี
หมวดหมู่:โรงเรียนที่ก่อตั้งในปี พ.ศ. 2525